Document ID: 31991R3797

ΚΑΝΟΝΙΣΜΟΣ (ΕΟΚ) αριθ. 3797/91 ΤΟΥ ΣΥΜΒΟΥΛΙΟΥ της 19ης Δεκεμβρίου 1991 για την τροποποίηση του κανονισμού (ΕΟΚ) αριθ. 3493/90 για τον καθορισμό των γενικών κανόνων σχετικά με τη χορήγηση πριμοδότησης στους παραγωγούς προβείου και αιγείου κρέατος
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 για την κοινή οργάνωση των αγορών στον τομέα του προβείου και αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1741/91 (2), και ιδίως το άρθρο 5 παράγραφος 8,
την πρόταση της Επιτροπής (3),
Εκτιμώντας:
ότι οι έννοιες "επιλέξιμη προβατίνα" και "επιλέξιμη αίγα" που προβλέπονται από τον κανονισμό (ΕΟΚ) αριθ. 872/84 (4), όπως τροποποιήθηκε τελευταία από τον κανονισμό (ΕΟΚ) αριθ. 1970/87 (5), πρέπει να επαναπροσδιοριστούν λόγω των δυσκολιών ελέγχου που δημιουργούν- ότι, λόγω των διοικητικών δυσκολιών των σχετικών με την επεξεργασία των νέων ορισμών, ο κανονισμός (ΕΟΚ) αριθ. 3493/90 (6) προβλέπει ότι θα συνεχίσουν να ισχύουν για την περίοδο εμπορίας 1991- ότι, επειδή εξακολουθούν να υπάρχουν αυτές οι δυσκολίες, θα πρέπει να συνεχίσουν να ισχύουν αυτοί οι ορισμοί και για την περίοδο εμπορίας 1992-
ότι θα πρέπει να τροποποιηθεί ανάλογα ο κανονισμός (ΕΟΚ) αριθ. 3493/90,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 5 του κανονισμού (ΕΟΚ) αριθ. 3493/90 τροποποιείται ως εξής:
- στο πρώτο εδάφιο, οι όροι "περίοδος εμπορίας 1991" αντικαθίστανται από τους όρους "περίοδος εμπορίας 1992",
- το δεύτερο εδάφιο διαγράφεται.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Δεκεμβρίου 1991.

Labels: 17
6